ai4bharat/Pralekha huggingface dataset:
وزارتِ تعلیم
ہندوستان کی دانشورانہ صلاحیت، اختراع اور پالیسی میں استقامت کی بدولت توانائی کے ایک نئے مستقبل کی تیاری میں مدد ملے گی: مرکزی وزیر دھرمیندر پردھان
آنے والے سالوں میں ہندوستان کو اعلیٰ تعلیم میں خود کفیل بنانا ہمارا مقصد ہے: تعلیم کے مرکزی وزیر
مرکزی وزیر جناب دھرمیندر پردھان نے کہا ہے کہ ہندوستان کی دانشورانہ صلاحیت، اختراع اور پالیسی میں استقامت کی بدولت عالمی توانائی میں تبدیلی کو رفتار دینے اور توانائی کے ایک مستقبل کی تیاری میں مدد ملے گی۔ انہوں نے اعتماد کا اظہار کیا کہ فی الحال ہندوستان توانائی کی در آمدات کرنے والا ایک ملک ہے لیکن آنے والے برسوں میں توانائی کے شعبوں میں یہ ملک خود کفیل بن جائے گا۔ انہوں نے کہا کہ ملک شمسی توانائی، بائیو اینرجی اور ہائیڈروجن توانائی جیسے دیر تک بنے رہنے والے سبز توانائی کے ذرائع کا دریافت کر رہا ہے۔ وزیر موصوف نے کہا کہ سال 2021 کے لئے لوک ستہ ترون تیجانکت ایوارڈس پیش کرنے کی تقریب آج ممبئی میں منعقد ہوئی ۔
وزیر موصوف نے اس بات پر زور دیا کہ کس طرح ہندوستان کے علم سے دنیا فائدی اٹھارہی ہے اور دو طرفہ علم کے تبادلے بھی ہو رہے ہیں۔ صلاحیت کی منتقلی سے متعلق ایک سوال کا جواب دیتے ہوئے مرکزی وزیر نے کہا کہ ہمیں صلاحیت کی منتقلی کی صورت حال کو صلاحیت کو اکٹھا کرنے کے حالات میں تبدیل کرنا ہو گا اور ملک کو علم کا خزانہ بنانا ہو گا۔ 21 ویں صدی ہندوستان کے لئے ایک بڑے مواقع لے کر آئی ہے۔ ملک کی خریداری کی طاقت میں اضافہ ہوا ہے اور اس کے نتیجے میں ہم ملک کے اندر بڑی منڈی تیار کرنے کی راہ پر گامزن ہیں۔ اس سے ملک میں اختراع کاروں کو ٹھہرنے اور ہندوستانی منڈیوں کو سمجھنے کی حوصلہ افزائی ہو گی۔
تعلیم کے وزیر نے ہندوستان میں اعلیٰ تعلیم کے لئے زیادہ سے زیادہ مواقع ، تعلیم میں اصلاحات ، تعلیم کو روز گار سے جوڑنے اور تعلیم کو سستی ، جامع اور مساوی بنانے کے طویل مدتی اہداف کو حاصل کرنے کی کوششوں پر روشنی ڈالی۔
اعلیٰ تعلیم کے لئے غیر ممالک کا سفر کرنے والے طلباء کے بارے میں سوال کا جواب دیتے ہوئے وزیر موصوف نے کہا کہ ملک میں اعلیٰ تعلیم کا انتخاب کرنے والے طلباء کی کل تعداد 4 کروڑ ہے، اگلے 10 سالوں میں یہ تعداد بڑھ کر 10 کروڑ ہو جائے گی۔ ہم اس شعبے میں خود انحصار بنانے کے لئے کام کر رہے ہیں۔ مستقبل قریب میں ہمیں ملک کے اندر اپنے ہندوستانی طلباء کی تعلیم کے لئے مزید سہولیات تیار کرنی ہوں گی۔
نئی تعلیمی پالیسی پر مرکزی وزیر نے کہا کہ یہ پالیسی ہنر مندی کے فروغ اور صنعت کاری پر مرکوز ہے۔ انہوں نے مزید کہا کہ ہمارا تعلیمی نظام ڈگری پر مبنی یا نوکری پانے پر منحصر نہیں رہنا چاہئے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-3396
(Visitor Counter : 92
وزارت دفاع
وزیر دفاع نے بھارتی فوج کی اسکینگ مہم ، آرمیکس – 21 کا نئی دلّی میں خیر مقدم کیا
- فوج کی اسکینگ مہم ہمالیہ کے پہاڑی علاقے میں منعقد کی گئی ۔
- لداخ کے قراقرم درے سے اترا کھنڈ کے ملاری تک 1660 کلو میٹر کا فاصلہ طے کیا ۔
- بین الاقوامی سرحد اور دور دراز کے علاقوں کے بارے میں ٹیم نے معلومات یکجا کیں ۔
- وزیر دفاع نے مسلح افواج کی جرات مندی ، حوصلے اور جذبے کی ستائش کی ۔
وزیر دفاع راج ناتھ سنگھ نے 23 جولائی ، 2021 ء کو نئی دلّی میں بھارتی فوج کی اسکینگ مہم ، آرمیکس - 21 کا خیر مقدم کیا ۔ آرمیکس - 21 ملک میں اور بھارتی فوج میں مہم جوئی کو فروغ دینے کی خاطر ہمالیہ کے خطے میں منعقد کی گئی ۔ یہ مہم 10 مارچ ، 2021 ء کو لداخ کے قراقرم سے روانہ ہوئی تھی اور 119 دن میں 1660 کلو میٹر کا فاصلہ طے کرکے 6 جولائی ، 2021 ء کو اترا کھنڈ کے ملاری پہنچی ہے ۔ مہم کے دوران ٹیم نے 5000 – 6500 میٹر تک کی اونچائی کے کئی دروں ، وادیوں اور دریاؤں کو پار کیا ۔ ٹیم نے دور دراز کے علاقوں کے مقامی لوگوں کے ساتھ بھی گفتگو کی ۔ اس نے بین الاقوامی سرحد کے آس پاس اور دور دراز کے علاقوں کے بارے میں معلومات حاصل کیں ۔
وزیر دفاع جناب راج ناتھ سنگھ 23 جولائی ، 2021 ء کو نئی دلّی میں فوج کی اسکینگ مہم ، آرمیکس - 21 کے خیر مقدم کے دوران
اس موقع پر اظہارِ خیال کرتے ہوئے جناب راج ناتھ سنگھ نے چیلنج بھری مہم کو کامیابی کے ساتھ مکمل کرنے پر ٹیم کو مبارکباد دی اور ان کی ہمت اور جرات مندی کی ستائش کی ۔ مہم کو غیر معمولی قرار دیتے ہوئے ، انہوں نے کہا کہ ٹیم نے نہ صرف چیلنج بھرا سفر طے کیا ہے بلکہ خطے کا عملی معائنہ بھی کیا ہے ۔
وزیر دفاع راج ناتھ سنگھ بھارتی فوج کی اسکینگ مہم ، آرمیکس - 21 کے خیر مقدم کے موقع پر 23 جولائی ، 2021 ء کو نئی دلّی میں اجتماع سے خطاب کرتے ہوئے
وزیر دفاع نے مسلح افواج کی جرا ت مندی ، حوصلے اور جذبے کی ستائش کی اور اس بات پر اطمینان کا اظہار کیا کہ ملک کا تحفظ اور سلامتی محفوظ ہاتھوں میں ہے ۔ انہوں نے اس یقین کا اظہار کیا کہ آرمیکس – 21 پورے ملک میں نئی نسل میں مہم جوئی کی حوصلہ افزائی کرے گی ۔
ٹیم کے لیڈر میجر اے کے سنگھ نے سفر کے دوران ٹیم کے تجربات بیان کرتے ہوئے کہا کہ کئی ایسے موقع بھی آئے ، جب ان کے حوصلے کی آزمائش ہوئی ۔ انہوں نے کہا کہ سب سے زیادہ مشکل گڑھوال کے کالندی کھل سے گزرتے ہوئے ہوئی ، جہاں انہیں 5500 میٹر کی بلندی پر کیمپ لگانا تھا ۔ ٹیم لیڈر نے دور دراز کے علاقوں میں رہنے والے لوگوں کے ساتھ بات چیت کو یادگار تجربہ قرار دیا ۔ انہوں نے کہا کہ ان لوگوں کی سادگی اور مدد کرنے کا جذبہ دلوں کو چھو لینے والا ہے ۔
وزیر دفاع راج ناتھ سنگھ کو 23 جولائی ، 2021 ء کو نئی دلّی میں میجر اے کے سنگھ اپنے فر کی تفصیل بتاتے ہوئے
ٹیم کے ارکان نے بتایا کہ اونچے پہاڑی علاقوں میں سفر کرتے اور پہاڑ سر کرنے میں کس طرح بہت بڑا فرق ہے ۔ انہوں نے کہا کہ اس طرح کا سفر آپ کی قوت برداشت کو آزماتا ہے ۔ ٹیم کے ارکان کو اکثر خود اپنا 30 – 30 کلو گرام سے زیادہ سامان اٹھاکر بھی چلنا پڑا ۔ انہوں نے کہا کہ ٹیم کا جذبہ ہی اصل جذبہ ہے ۔
جناب راج ناتھ سنگھ نے اس موقع پر آرمیکس - 21 کے ٹیم ارکان کی عزت افزائی بھی کی ۔
وزیر دفاع راج ناتھ سنگھ 23 جولائی ، 2021 ء کو فوج کی اسکینگ مہم آرمیکس – 21 کی عزت افزائی کرتے ہوئے
ٹیم کے خیر مقدم کے موقع پر فوج کے سربراہ جنرل ایم ایم نرونے اور بھارتی فوج کے دیگر سینئر عہدیدار بھی موجود تھے ۔
وزیر دفاع راج ناتھ سنگھ 23 جولائی ، 2021 ء کو آرمیکس - 21 کے خیر مقدم کی تقریب میں ٹیم کے ساتھ ، ان کے ساتھ فوج کے سربراہ ایم ایم نرونے کو بھی دیکھا جا سکتا ہے ۔
صدر جمہوریہ کا سکریٹریٹ
صدرجمہوریہ ہند ، 9سے 11 مارچ تک تمل ناڈو کا دورہ کریں گے
ئی دہلی، 09 مارچ2021: صدر جمہوریہ ہند جناب رام ناتھ کووند 9 سے 11 مارچ 2021 تک تمل ناڈو کا دورہ کریں گے۔
9 مارچ 2021 کی شام کو صدر جمہوریہ ہند چنئی کے لئے روانہ ہوں گے۔
10 مارچ 2021 کو ، صدر جمہوریہ ہند تھرو ولوور یونیورسٹی کے 16 ویں سالانہ تقسیم اسناد کی تقریب کی سرپرستی کے لئے ویلور کا دورہ کریں گے ۔
11 مارچ 2021 کو صدر جمہوریہ ہند چنئی میں انا یونیورسٹی کی 43 ویں سالانہ تقسیم اسناد کی سرپرستی کریں گے۔
PIB Headquarters
کووڈ-19 پر پی آئی بی کا بلیٹن
ملک گیر ٹیکہ کاری مہم کے تحت اب تک 216.70 کروڑ کووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 13,59,361 ٹیکے لگائے گئے۔
ہندوستان میں سردست زیر علاج مریضوں کی تعداد 48,027 ہے۔
فی الحال زیر علاج مریضوں کی شرح 0.11 فیصد ہے۔
سردست ملک میں شفایابی کی شرح 98.71 فیصد ہے۔
گزشتہ 24 گھنٹوں کے دوران4,735,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,39,62,664 ہوگئی ہے۔
پچھلے 24 گھنٹوں کے دوران 4,858 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((2.76 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.17 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1,75,935 ٹیسٹ کئے گئے۔
#Unite2FightCorona #IndiaFightsCoron
Press Information Bureau
Ministry of Information & Broadcasting
Government of India
وزارت دفاع
ایئر فورس اسٹیشن ہنڈن میں 21 جون 23 کو یوگا کے نویں بین الاقوامی دن کی تقریبات
ایئر فورس اسٹیشن ہنڈن میں 21 جون 23 کو یوگا کا نواں بین الاقوامی دن  منایا گیا۔ موضوع کے مطابق، وایو یودھاوں اور ان کے خاندان کے لوگوں کے گھروں کے ’آنگن‘ میں یوگا کی مشق کی گئی۔ اسٹیشن کے اہلکاروں نے اس میں بھر پور شرکت کی۔ یوگا کے تربیت یافتہ ہوائی جنگ بازوں نے بھی کامن یوگا پروٹوکول کی ترتیب پرعمل کرتے ہوئے مشترکہ یوگا پروگرام کیا۔
یوگا انسٹرکٹر سرجنٹ سندیپ نے یوگا کی مشق کی اہمیت اور صحت کے فوائد كے تعلق سے تعارفی مكالمہ کیا۔ اس تقریب میں مختلف 'یوگک کریا'، 'سنکلپ'، مراقبے اور مشقیں شامل تھیں۔
شہری ہوابازی کی وزارت
بینگلورو میں ‘ونگس انڈیا 2020’ کے آغاز سے پہلےشعبہ صنعت کے ایک اجلاس کا آج انعقاد
بینگلورو میں ہندوستان کی شہری ہوا بازی کی راجدھانی بننے کی بھرپور صلاحیت: سکریٹری وزارت شہری ہوابازی
نئی دہلی، 18 جنوری؍ ایشیا کے سب سے بڑے شہری ہوا بازی کی تقریب ‘‘ونگس انڈیا 2020’’ سے قبل بینگلورو میں ہندوستانی شہری ہوا بازی اور ٹیکنالوجی کے قائدین کا اجتماع ہوا۔ اس اجلاس میں حکومت ہند کی وزارت شہری ہوا بازی کے سکریٹری جناب پردیپ سنگھ کھرولا، شہری ہوا بازی کی وزارت کی جوائنٹ سکریٹری محترمہ اوشا پاڈھی، انسانی خلائی پرواز کے مرکز اسرو کے چیئرمین ڈائرکٹر، ڈاکٹر ایس اُنّی کرشنن نایر کے ساتھ ساتھ دیگر اعلیٰ حکام بھی شامل ہوئے۔
تقریب کو خطاب کرتے ہوئے حکومت ہند کی وزارت شہری ہوا بازی کے سکریٹری جناب پردیپ سنگھ کھرولا نے کہا کہ پچھلی ایک دہائی میں ہندوستان ایک مضبوط شہری ہوا بازی کے مارکیٹ کا گواہ رہا ہے۔ اور اس تقریب کے توسط سے ہم ایک مناسب فورم فراہم کرنا چاہتے ہیں جو نئی تجارت کے حصول، سرمایہ کاری پالیسی سازی اور علاقائی رابطوں پر توجہ مرکوز کرتے ہوئے اس شعبہ میں تیزی سے بدلتی رفتار کے ساتھ کام کرے گا۔
انھوں نے کہا کہ ‘‘بینگلورو ہندوستان کی اطلاعاتی ٹیکنالوجی کی راجدھانی ہے اور اس میں ہندوستان کی شہری ہوا بازی کی راجدھانی بننے کی بھرپور صلاحیت موجود ہے’’۔
ہندستانی شہری ہوا بازی کے ایک خاص پروگرام ‘ونگس انڈیا 2020’ کا انعقاد 12 سے 15 مارچ 2020 تک بیگم پیٹ ہوائی اڈّہ، حیدرآباد میں کیا جائے گا۔
اس چار روزہ پروگرام ‘ونگس انڈیا 2020’ کا موضوع ‘فلائنگ فار آل’ ہے۔ یہ ایک بین الاقوامی فورم کی شکل میں شہری ہوا بازی کے شعبہ میں نئی تجارت کے حصول، سرمایہ کاری، پالیسی سازی اور علاقائی رابطوں پر مرکوز ہے۔
اس موقع پر اپنے خطاب میں، انسانی خلائی پرواز کے مرکز اسرو کے ڈائرکٹر ڈاکٹر اس اُنّی کرشنن نایر نے کہا کہ ہندوستان عالمی خلائی شعبہ کے احیا کے لیے تیار ہے۔ شہری ہوا بازی اورخلائی صنعت مشترکہ طور پر پائلٹوں اور خلائی مسافروں کو ایک عالمی سطح کی تربیت فراہم کرے گا۔ ہمیں یقین ہے کہ شہری ہوا بازی کے ساتھ ساتھ خلا کی جدید ترقی کے شعبہ کو فروغ دینے کے لیے یہ نمائش ایک پلیٹ فارم ہے جس کے توسط سے مثبت اہداف کے حصول کو یقینی بنایا جاسکتا ہے۔
اس سے قبل حکومت ہند کی وزارت شہری ہوا بازی کی جوائنٹ سکریٹری اوشا پاڈھی نے معزز شخصیتوں کا استقبال کرتے ہوئے کہا کہ اس چوٹی کانفرنس کا مقصد مواقع کا پتہ لگانے کے لیے اس شعبہ سے جڑے سبھی مستفیدین اور ریگولیٹروں کو ایک ساتھ ایک پلیٹ فارم پر لانا ہے۔ یہ شہری ہوا بازی کے شعبہ میں سبھی شراکت داروں کے لیے ایک ایسا پلیٹ فارم ہے جہاں وہ زیادہ سے زیادہ تال میل کے ساتھ ایک دوسرے کے بہترین اقدامات سے سیکھ سکیں۔
حکومت ہند کی شہری ہوا بازی کی وزارت، اے اے آئی اور فکی کے ذریعہ منعقدہ ونگس انڈیا 2020 صنعت کے شعبہ میں ایشیا کا سب سے وسیع اور مقبول اجتماع ہے۔ اس میں شہری ہوا بازی کے شعبہ کے غیر ملکی وزرا، اعلیٰ قائدین، بین الاقوامی سطح کے سی ای او، سپلایرس، اسٹرٹیجک پارٹنرس ادارے اور میڈیا کی شرکت کی توقع ہے۔
۔ ۔ ۔ ۔ ۔ ۔ ۔ ۔ ۔
U. No. 256
(Visitor Counter : 58
ریلوے کی وزارت
کابینہ نے جرمنی کے ساتھ ریلویز سے متعلق سمجھوتےکو منظوری دی
نئی دہلی، 4دسمبر 2019/وزیراعظم جناب نریندر مودی کی سربراہی میں مرکزی کابینہ نے ریلویز کے شعبے میں کلیدی پروجیکٹوں سےمتعلق تعاون کے سلسلہ میں ہندستان اور جرمنی کے درمیان متن کے مشترکہ اعلان  کو منظوری دے دی ہے۔ پچھلے مہینے اس متن کے مشترکہ اعلان پر دستخط کئے گئے تھے۔
فائدے:
وفاقی جمہوریہ جرمنی کی توانائی اور معاشی امور کے لئے وفاقی وزارت کے ساتھ متن کے مشترکہ اعلانیہ جے ڈی آئی ریلویز کے شعبے میں معلومات اور جدید جانکاری اور پیش رفت ایک دوسرے کو فراہم کرنے کے علاوہ بات چیت کے لئے ہندستانی ریلویز کو ایک پلیٹ فارم فراہم کرے گا ۔جے ڈی آئی سے ماہرین کی میٹنگوں اور سمیناروں میں معلومات کے تبادلہ کے علاوہ تکنیکی دوروں میں آسانی ہوگی اور مشترکہ طور پر منظور کئے گئے تعاون کے پروجیکٹوں کا نفاذ ہوسکے گا۔
پس منظر:
ریلویز کی وزارت نے تعاون کے نشان زد شعبوں کےمعاملے میں نیشنل ریلویز اور مختلف غیر ملکی حکومتوں کے ساتھ ریل کے شعبے میں تکنیکی تعاون کے لئے مفاہمت نامے ، تعاون کے مفاہمت نامے  انتظامی انتظامات /جوائنٹ ڈکلیریشنز آف انٹینٹ  کے مفاہمت ناموں پر دستخط کئے ہیں۔ ان میں ہائی اسپیڈ ریل موجودہ راستوں کی رفتار میں اضافہ، عالمی نوعیت کے اسٹیشنوں کی ترقی ، ہیوی ہال آپریشنز اور ریلوے کی بنیادی جدید کاری شامل ہے۔
مفاہمت ناموں / ایم او سیز /اے ایز/جے ڈی آئیز ، معلومات ایک دوسرے کو فراہم کرنے کے لئے بات چیت یا مذاکرات مخصوص تکنیکی شعبوں پر توجہ کے ساتھ تکنیکی ماہرین ، رپورٹس اور تکنیکی دستاویزات ، تربیت اور سمینار /ورکشاپ کے تبادلے کی راہ ہموار کرسکے گا ۔
۔۔۔۔۔۔۔۔۔۔۔
U- 5548
(Visitor Counter : 61
کامرس اور صنعت کی وزارتہ
کھلونے کے حکمنامہ،2020 کے نفاذ کی تاریخ میں توسیع
نئی دہلی ، 16ستمبر۔ محکمہ برائے فروغ صنعت اور اندرونی تجارت، کامرس اور انڈسٹری کی وزارت، حکومت ہند نے آج ایک نوٹیفکیشن جاری کرکے کھلونے کے حکمنامہ ،2020 کے نفاذ کی تاریخ کو 1.09.2020 سے بڑھا کر 1.1.2021 کردیا ہے۔
اس فیصلے سے گھریلو صنعت کارو ں کو کووڈ-19 وباء کے دوران مشکل حالات میں معیار کے مطابق ضروری انتظامات کرنے کے لئے 4 مہینے کا اضافی وقت مل گیا ہے۔
مواصلات اور اطلاعاتی ٹیکنالوجی کی وزارت
جناب روی شنکر پرساد نے دہلی، جی پی او میں سوچھتا مشن کے تحت شرمدان کیا
نئی دہلی،4/اکتوبر۔ مواصلات کے مرکزی وزیر جناب روی شنکر پرساد نے آج گول مارکیٹ کے قریب جی پی او میں محکمہ ڈاک کے افسروں اور اسٹاف کو ایک ہی بار استعمال میں آنے والے پلاسٹک کے استعمال پر پابندی لگانے کا حلف دلایا اور سوچھتا ہی سیوا مہم کے تحت شرمدان کی ایک تقریب میں حصہ لیا۔ انھوں نے ڈاک خانہ کے احاطہ میں ایک پودا بھی لگایا اور افسروں سے اپیل کی کہ وہ 1928 میں قائم کئے گئے اس یادگار ڈاک خانہ کو ایک صاف ستھرا ہرا بھرا ماحولیات کے موافق اور ماڈل ڈاک خانہ بنائیں۔ انھوں نے کہا کہ ایک یادگار کی حیثیت رکھنے کی وجہ سے اس ڈاک خانہ کو سیاحوں کی توجہ کا مرکز بھی بنایا جانا چاہئے۔
اس موقع پر خطاب کرتے ہوئے جناب روی شنکر پرساد نے کہا کہ وزیر اعظم جناب نریندر مودی نے مہاتما گاندھی کے اصولوں سے تحریک حاصل کرکے 2014 میں سوچھ بھارت مشن شروع کیا تھا اور 2 اکتوبر 2019 کو  ہندوستان نے کھلے میں رفع حاجت کی لعنت سے پاک ملک کے طور پر امتیاز حاصل کیا ہے۔انھوں نے کہا کہ یہ مہاتما گاندھی کے لئے سچا خراج عقیدت ہے، جنھوں نے ہمیشہ صفائی ستھرائی کی حمایت کی ہے۔
وزیر موصوف نے افسروں سے کہا کہ وہ مہاتما گاندھی کے ذریعے لکھے گئے خطوط پورے ملک سے حاصل کریں اور ان خطوط کا مجموعہ خصوصی طور پر طلبہ کے تعلیمی مقاصد کے لئے ایک نمائش کے ذریعے لوگوں کو دکھائیں۔
۔۔۔۔۔۔۔۔۔۔۔
U-4467
(Visitor Counter : 47
وزیراعظم کا دفتر
وزیر اعظم جناب نریندر مودی نے تنزانیہ کے صدر کی حیثیت سے حلف برداری کے لئے عالی جناب جان پومبے مگفولی کو مبارکباد دی
وزیر اعظم جناب نریندر مودی نے تنزانیہ کے صدر کی حیثیت سے حلف برداری کے لئے عالی جناب جان پومبے مگفولی کو مبارکباد دی ہے۔
وزیر اعظم نے کہا ، "تنزانیہ کے صدر کی حیثیت سے حلف برداری کرنے کے لئے جان پومبے مگفولی کو میری مبارکباد! میں اپنے ممالک کے مابین دیرینہ دوستی کو مزید مستحکم کرنے کے لئے ان کے ساتھ مل کر کام کرنے کا منتظر ہوں''۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 219.56 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 23,719 ٹیکے لگائے گئے۔
ہندوستان میں سردست زیر علاج مریضوں کی تعداد 25,549 ہے۔
فی الحال زیر علاج مریضوں کی شرح 0.05 فیصد ہے۔
سردست ملک میں شفایابی کی شرح 98.76 فیصد ہے۔
گزشتہ 24 گھنٹوں کے دوران 1,503 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,40,93,409 ہوگئی ہے۔
پچھلے 24 گھنٹوں کے دوران 862 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.35 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 90.01 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 63,786 ٹیسٹ کئے گئے۔
ریلوے کی وزارت
انڈین ریلویز نے محفوظ سفر کو یقینی بنانے کے لئے پوسٹ کووڈ کوچ بنایا
ریل کوچ فیکٹری کپورتھلا نے کووڈ-19 سے لڑنے کے لئے ایک پوسٹ کووڈ کوچ ڈیزائن کیا ہے
پوسٹ کووڈ کوچ میں ہینڈ فری سہولتوں کے علاوہ کاپر کوٹیڈ ہینڈ ریلس لیچیز، پلازما ایئر پیوری فکیشن اور ٹٹینیم ڈائی آکسائیڈ کوٹنگ بھی ہے
نئی دہلی، 14/جولائی 2020 ۔ انڈین ریلویز نے کووڈ-19 وائرس کو پھیلنے سے روکنے کے لئے متعدد اقدامات کرنے کے ساتھ کئی قابل ذکر تدابیر بھی کی ہیں۔ کووڈ-19 کے خلاف لڑائی کو زور و شور سے مسلسل جاری رکھتے ہوئے انڈین ریلویز کی پروڈکشن اکائی ریل کوچ فیکٹری، کپورتھلا نے ’پوسٹ کووڈ کوچ‘ یعنی کووڈ کے دور کے بعد کا کوچ تیار کیا ہے۔ کورونا کے دور کے بعد کے اس کوچ کی ڈیزائننگ میں بہتری لاتے ہوئے کووڈ سے پاک سفر کے لئے کوچ میں ہینڈ فری سہولتوں کے علاوہ کاپر کوٹیڈ ہینڈ ریلس اور لیچیز، پلازما ایئر پیوری فکیشن اور ٹٹینیم ڈائی آکسائیڈ کوٹنگ کا بھی التزام کیا گیا ہے۔
پوسٹ کووڈ کوچ کی درج ذیل خصوصیات ہیں:
- ہینڈ فری سہولتیں:
پوسٹ کووڈ کوچ میں متعدد ہینڈ فری سہولتیں ہیں، جیسے کہ پیر سے چلنے والا پانی کا نل اور صابن نکالنے کی مشین، پیر سے چلنے والا بیت الخلاء کا دروازہ ، پیر سے چلنے والا فلش والو، پیر سے چلنے والی بیت الخلاء کے دروازے کی چٹخنی، بیت الخلاء کے باہر واقع واش بیسن میں پیر سے چلنے والا پانی کا نل اور صابن نکالنے کی مشین نیز ڈبے کے دروازے پر بانہہ سے چلنے والا ہینڈل۔ مطلب یہ کہ ان میں سے کسی کو بھی ہاتھ سے چھونے کی ضرورت نہیں ہوگی۔
- کاپر کوٹیڈ ریلینگ اور چٹخنی:
پوسٹ کووڈ کوچ میں کاپر یعنی تانبے کی قلعی والی ریلینگ اور چٹخنیاں لگائی گئی ہیں، کیونکہ تانبے کے رابطے میں آنے والا وائرس کچھ ہی گھنٹوں میں غیرفعال ہوجاتا ہے۔ تانبے میں اینٹی مائیکروبیل خصوصیات ہوتی ہیں۔ جب تانبے کی سطح پر وائرس آتا ہے تو آین پیتھوجین  کو زور کا دھچکا دیتا ہے اور وائرس کے اندر واقع ڈی این اے اور آر این اے کو تباہ کردیتا ہے۔
- پلازما ایئر پیوری فکیشن:
پوسٹ کووڈ کوچ میں اے سی پائپ میں پلازما ایئر ایکوائپمنٹ لگا ہوتا ہے۔ یہ پلازما ایئر ایکوائپمنٹ آین سے لیس ہوا کا استعمال کرکے اے سی کوچ کے اندر کی ہوا اور سطحوں کو جراثیم سے پاک کردے گا اور اس طرح سے کوچ یا ڈبے کو کووڈ -19 اور پارٹیکولیٹ میٹر ریسسٹینٹ بنادے گا۔ یہی نہیں اس سہولت سے آین کنسنٹریشن 100 آین فی معکب سینٹی میٹر سے بڑھ کر 6000 سے زیادہ آین فی معکب سینٹی میٹر ہوجائے گا۔
- ٹٹینیم ڈائی آکسائڈ کوٹنگ:
پوسٹ کووڈ کوچ میں ٹٹینیم ڈائی آکسائڈ کوٹنگ کی سہولت ہے۔ نینو ڈھانچے والی ٹٹینیم ڈائی آکسائڈ کوٹنگ دراصل فوٹو ایکٹیو سامان کی شکل میں کام کرتی ہے۔ یہ ماحول کے مطابق پانی پر مبنی کوٹنگ  ہے جو وائرس، بیکٹیریا، پھپھوند اور فنگس کو تباہ کرکے انھیں پنپنے نہیں دیتی ہے اور سب سے اہم بات یہ ہے کہ یہ اندر کی ہوا کو بہتر بنادیتی ہے۔ یہ زہریلی نہیں ہے اور اسے ریاست ہائے متحدہ امریکہ کے فوڈ اینڈ ڈرگ ایڈمنسٹریشن  کے فوٹ ٹیسٹنگ لیب کے ذریعے منظوری حاصل ہے اور یہ سی ای سرٹیفائیڈ ہے۔ ٹٹینیم ڈائی آکسائیڈ کو ایک محفوظ مادہ مانا جاتا ہے اور یہ انسان کے لئے نقصان دہ نہیں ہے۔ یہ ٹٹینیم ڈائی آکسائیڈ کوٹنگ، واش بیسن، بیت الخلاء، سیٹوں اور برتھ، اسنیک ٹیبل، گلاس ونڈو، فرش سمیت ہر اس سطح پر کی گئی ہے جہاں لوگوں کا ہاتھ لگ جاتا ہے۔ یہ کوٹنگ 12 مہینے تک مؤثر رہتی ہے۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 186.90 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 12,340 ہے۔
فی الحال زیر علاج مریضوں کی شرح 0.03 فیصد ہے۔
سردست ملک میں شفایابی کی شرح 98.76 فیصد ہے۔
گزشتہ 24 گھنٹوں کے دوران 1,547 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,25,13,248 ہوگئی ہے۔
پچھلے 24 گھنٹوں کے دوران 2,067 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.49 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 83.29 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,21,183 ٹیسٹ کئے گئے۔
وزارت دفاع
دفاعی پیداوار سے متعلق پالیسی
نئی دہلی، 5 فروری 2020، دفاع کے وزیر مملکت جناب شری پد نائک نے آج لوک سبھا میں رکن پارلیمنٹ جناب پرویش صاحب سنگھ ورما کے ذریعہ پوچھے گئے ایک سوال کے تحریری جواب میں اطلاع فراہم کی کہ دفاعی پیداوار کی پالیسی کا مسودہ پبلک ڈومین میں رکھا گیا تھا اور اس کو ابھی تک حتمی شکل نہیں دی جاسکی ہے۔
ڈی پی پی ۔ 2016 میں حکومت کےذریعہ امداد یافتہ میک۔1 زمرے کے تحت دفاعی پیداوار / پلیٹ فارم پروجیکٹ کے نمونے کی ترقی 10 کروڑ روپے کی ترقیاتی لاگت سے متجاوز نہیں ہے اور 50 کروڑ روپے کی خریداری ایم ایس ایم ای کےلئے مختص ہیں۔ اسی طرح سے انڈسٹری کے ذریعہ امداد یافتہ میک۔2 زمرے کے تحت دفاعی پیداوار / پلیٹ فارم ، پروجیکٹس کے نمونے کی ترقی تین کروڑ روپے کی ترقیاتی لاگت سے متجاوز نہیں ہے اور 50 کروڑ روپے کی خریداری ایم ایس ایم ای کے لئے مختص ہے۔ آئی ڈیکس اقدام کا مقصد بھی تحقیق و ترقی اور انجام دینے کے لئے ایم ایس ایم ای اسٹارٹ اپ اور انفرادی اختراع کاروں کو مالی گرانٹس / امداد فراہم کرکے انہیں تعاون فراہم کرنا ہے۔ آئی ڈیکس اسکیم کے تحت کسی بھی حصہ لینے والے کے لئے اپنا نمونہ تیار کرنے کے لئے زیادہ سے زیادہ 1.5 کروڑ روپے کا مالی تعاون دستیاب ہے۔ ایم ایس ایم ای وینڈروں کو وقت پر ادائیگی کو یقینی بنانے کے لئے دفاعی سیکٹر کی سرکاری کمپنیوں  میں تجارتی قابل ادائیگی الیکٹرونک ڈسکاؤنٹ سسٹم  کو نافذ کیا گیا ہے۔ دفاعی پیداوار کے محکمے  میں دفاعی سرمایہ کاری سیل کھولا گیا ہے تاکہ صنعتوں کو درپیش معاملات کو حل کیا جاسکے، بالخصوص ایم ایس ایم ای وینڈر کے مسائل کو حل کیا جاسکے۔
دفاعی اور ایرو اسپیس کے سیکٹر کی 79 کمپنیوں کے ذریعہ دیئے گئے اعداد و شمار کے مطابق اب تک  سال 2014 کے بعد دفاع اور ایرو اسپیس کے سیکٹر میں 1834 کروڑ روپے سے زائد کی براہ راست غیر ملکی سرمایہ کاری  کی آمد ہوئی ہے۔ دفاع کے سیکٹر میں خود کار طریقے سے 50 فیصد تک کی براہ راست غیر ملکی سرمایہ کاری کی اجازت ہے جبکہ سرکاری راستے سے 49 فیصد سے زیادہ براہ راست غیر ملکی سرمایہ کاری کی اجازت ہے۔ اس سے جدید ترین ٹکنالوجی تک رسائی ممکن ہوسکے گی۔
خود انحصاری کا تخمینہ لگانے میں استعمال کئے جانے والے پیرا میٹر میں دفاعی خریداری کے مجموعی پلان میں ہندوستانی وینڈروں سے خریداری کے تناسب کو بڑھانا ہے۔
۔۔۔۔۔۔۔۔۔۔۔
م ن۔م ع۔ن ا۔
U- 584
(Visitor Counter : 42
وزیراعظم کا دفتر
وزیراعظم نے 27 اکتوبر 2021 کو 16 ویں مشرقی ایشیا چوٹی کانفرنس میں شرکت کی
وزیراعظم جناب نریندر مودی نے آج کچھ دیر پہلے ویڈیو کانفرنسنگ کے ذریعہ 16 ویں مشرقی ایشیا چوٹی کانفرنس میں شرکت کی۔اس 16 ویں مشرقی ایشیا چو ٹی کانفرنس کی میزبانی ایسٹ ایشیا سمٹ اور آسیان کے صدر کی حیثیت سے برونائی نے کی تھی۔اس چوٹی کانفرنس میں آسیان کے رکن ممالک کے رہنماؤں نے حصہ لیا۔اس کے علاوہ مشرقی ایشیا چوٹی کانفرنس میں شرکت کرنے والے ممالک میں آسٹریلیا، چین، جاپان، جنوبی کوریا، روس، امریکہ اور ہندوستان شامل ہیں۔ ہندوستان مشرقی ایشیائی چوٹی کانفرنس کا ایک سرگرم شریک رہا ہے۔ وزیراعظم کی یہ ساتویں مشرقی ایشیا چوٹی کانفرنس میں شرکت تھی۔
چوٹی کانفرنس میں اپنے خیالات کااظہار کرتے ہوئے،وزیراعظم نے ہند- بحرالکاہل خطے میں سربراہان مملکت کی قیادت میں کام کرنے والی مشرقی ایشیا چوٹی کانفرنس کی اہمیت کی مزیدتوثیق کی، جس کا مقصد اہم منصوبہ جاتی امور پر تبادلہ خیال کرنے کے لئے ملکوں کو ایک ساتھ لانا ہے۔ وزیراعظم نے ویکسین اور طبی سازوسامان کی فراہمی کے ذریعہ کووڈ -19 عالمی وبا کا مقابلہ کرنے کے لئے ہندوستان کی طرف سے کئے جانے والے اقدامات پر روشنی ڈالی۔وزیراعظم نے عالمی وبا کے بعد کی بحالی اور ایک لچک دار عالمی ویلیو چین کو یقینی بنانے کے سلسلے میں آتم نربھر بھارت مہم کے بارے میں بھی گفتگو کی۔انہوں نے معیشت، ماحولیات اور موسمی تبدیلیوں کے حوالے سے پائیدار طرز زندگی کے درمیان بہتر توازن قائم کرنے کی ضرورت پر زور دیا۔
16 ویں مشرقی ایشیا چوٹی کانفرنس میں اہم علاقائی اورعالمی امور پر تبادلہ خیال کیا گیا جن میں ہند-بحرالکاہل، جنوبی بحیرۂ چین، یو این سی ایل او ایس، دہشت گردی اور کوریائی جزیرہ نما اور میانمار میں صورتحال شامل ہیں۔وزیراعظم نے ہند- بحر الکاہل خطے میں آسیان کی مرکزیت کو مزید واضح کیا اورآسیان آؤٹ لک آن انڈوپیسفک  اور ہندوستان کے انڈوپیسفک اوشن انیشیٹو  کے درمیان اتحاد عمل پر بھی روشنی ڈالی۔
مشرق ایشیا چوٹی کانفرنس کے رہنماؤں نے دماغی صحت، سیاحت کے ذریعہ اقتصادی بحالی کے موضوع پرتین اعلانات کو منظوری دی، جنہیں ہندوستان نے مشترکہ طور پر اسپانسر کیا تھا۔مجموعی طور پر اس کانفرنس میں وزیراعظم اور مشرقی ا یشیا چوٹی کانفرنس کے رہنماؤں کے درمیان نتیجہ خیز تبادلہ خیالات دیکھنے میں آیا۔